**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov v znení nariadenia vlády č. 33/2020 Z. z. |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** |  - |
| **Predpokladaný termín predloženia na MPK\*** | marec 2021 |
| **Predpokladaný termín predloženia na Rokovanie vlády  SR\*** | máj 2021 |

|  |
| --- |
| **2.  Definícia problému** |
| Návrh nariadenia vlády nadväzuje na zákon č. 67/2021 Z. z., ktorým sa mení a dopĺňa zákon č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov v znení zákona č. 111/2019 Z. z. (ďalej len „novela zákona o poplatkoch“), ktorý bol dňa 26. januára 2021 schválený na rokovaní Národnej rady Slovenskej republiky. Novelou zákona o poplatkoch sa upravuje mechanizmus prerozdeľovania príjmov z poplatkov za uloženie odpadov a v rámci tohto mechanizmu sa vytvára nová skupina obcí, ktoré môžu získať príspevok z Environmentálneho fondu a použiť ich na účely zabezpečenia triedeného zberu a zhodnotenia biologicky rozložiteľného kuchynského odpadu z domácností. Predmetom návrhu nariadenia sú podrobnosti, ktoré nadväzujú na novelu zákona o poplatkoch. |
| **3.  Ciele a výsledný stav** |
| Cieľom návrhu nariadenia je podporiť triedený zber a zvýšiť mieru recyklácie, predovšetkým biologicky rozložiteľného kuchynského odpadu z domácností. Návrhom nariadenia sa upravujú príslušné ustanovenia tak, aby bolo možné reálne poskytnúť nový príspevok obciam, ktoré splnia ustanovené podmienky. Na to, aby bolo možné vyčleniť časť príjmov z poplatkov za uloženie odpadov, je potrebné v rámci mechanizmu ich prerozdeľovania upraviť výšky poskytovaných finančných prostriedkov jednotlivým subjektom, resp. skupinám subjektov. Návrhom nariadenia budú doplnené náležitostí žiadosti o poskytnutie nového príspevku Environmentálnym fondom za účelom zabezpečenia triedeného zberu a zhodnocovania biologicky rozložiteľného kuchynského odpadu z domácností. Upravuje sa výška príjmov z poplatkov za uloženie odpadov na skládku odpadov na odpad, ktorý nie je nebezpečný a aj na skládku odpadov na nebezpečný odpad. |
| **4.  Dotknuté subjekty** |
| V rámci návrhu nariadenia budú dotknutými subjektmi obce, ktorým sa nové príspevky z Environmentálneho fondu poskytujú a taktiež obce na území, ktorých sa nachádza skládka odpadov na odpad, ktorý nie je nebezpečný, obce na území, ktorých sa nachádza skládka na nebezpečný odpad a obce, územím ktorých prechádza príjazdová účelová komunikácia k týmto skládkam.  |
| **5.  Alternatívne riešenia** |
| Alternatívne riešenie 0 – pôvodný stav (financovanie triedeného zberu biologicky rozložiteľného kuchynského odpadu z domácností bude zabezpečované z miestneho poplatku za komunálne odpady a drobné stavebné odpady). Alternatívne riešenie 1 – prijatie návrhu nariadenia (financovanie triedeného zberu biologicky rozložiteľného kuchynského odpadu z domácnosti bude podporené z príjmov z poplatkov za uloženie odpadov, a tým budú zainteresované skupiny motivované k zlepšovaniu triedeného zberu biologicky rozložiteľného kuchynského odpadu z domácností čoho vedľajším efektom bude zníženie množstva komunálneho odpadu ukladaného na skládky odpadov). |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno                Nie |
| **7.  Transpozícia práva EÚ**  |
|  - |
| **8.  Preskúmanie účelnosti\*\*** |
|  - |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |     Pozitívne |    Žiadne |     Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Sociálne vplyvy** |     Pozitívne |      Žiadne |     Negatívne |
| **Vplyvy na životné prostredie** |        Pozitívne |        Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Vplyvy na manželstvo, rodičovstvo a rodinu** |        Pozitívne |        Žiadne |      Negatívne |

|  |
| --- |
| **10.  Poznámky** |
| Podrobnosti týkajúce sa vybraných vplyvov boli popísané v rámci schvaľovacieho procesu k návrhu novely zákona o poplatkoch. Uvedené vplyvy boli zároveň predmetom povinných konzultácií, ktoré boli realizované prostredníctvom Predbežnej informácie na portáli Slov-lex. Podľa stanoviska Komisie pre posudzovanie vybraných vplyvov z PPK nemá materiál „návrh novely zákona o poplatkoch“ žiaden vplyv na rozpočet verejnej správy, nakoľko sa nemení rozpočet Environmentálneho fondu (EF) na prerozdelenie pre všetky skupiny subjektov podľa § 7 ods. 1 zákona č. 329/2018 Z. z. a zároveň výška príjmov EF účelovo viazaných na prerozdelenie pre tieto skupiny je závislá od množstva odpadov uložených na skládky odpadov, pričom novela zákona ustanovuje len nový spôsob prerozdelenia týchto finančných prostriedkov Environmentálneho fondu v nadväznosti na doplnenie nového príspevku pre obce. Ďalej podľa stanoviska Komisie pre posudzovanie vybraných vplyvov z PPK nemá materiál „návrh novely zákona o poplatkoch“ žiadne sociálne vplyvy, keďže návrh novely zákona ustanovuje len nový spôsob prerozdelenia finančných prostriedkov Environmentálneho fondu v nadväznosti na doplnenie nového príspevku. Návrh nariadenia bude mať pozitívny vplyv na rozpočet obcí, ktorým sa nový príspevok z Environmentálneho fondu poskytuje, t.j. návrh nariadenia umožňuje získať finančné prostriedky pre tieto obce, ktoré splnia zákonom ustanovené podmienky. Nakoľko sa jedná o nenárokovateľný príspevok (t.j. obce musia o tento príspevok požiadať a zároveň musia splniť zákonom ustanovené podmienky), nie je možné predvídať, ktoré obce a v akej výške získajú tieto finančné prostriedky. Jednej obci môžu byť poskytnuté dva nárokovateľné príspevky [napr. podľa § 7 ods. 1 písm. b) a c)] a súčasne jej môže byť poskytnutá aj nenárokovateľná dotácia podľa § 7 ods. 1 písm. d). Nesprávne nastavený spôsob triedeného zberu má za následok nezapojenie sa občanov do triedeného zberu, a tým možnosť získať len nižší príspevok. Správne nastavený spôsob triedeného zberu má za následok zapojenie sa občanov do triedeného zberu, a tým možnosť získať aj vyšší príspevok. Zároveň bude mať návrh nariadenia nepriami negatívny vplyv na rozpočet obcí, na území ktorých sa nachádza skládka odpadov na odpad, ktorý nie je nebezpečný, na rozpočet obcí na území, ktorých sa nachádza skládka na nebezpečný odpad a rozpočet obcí, územím ktorých prechádza príjazdová účelová komunikácia k týmto skládkam, nakoľko sa znižuje výška príjmov z poplatkov za uloženie odpadov pre tieto obce. Negatívne vplyvy v podobe finančnej straty pre tieto dotknuté obce nie je možné vyčísliť, nakoľko výška príspevku záleží hlavne od množstva odpadov uložených na skládke odpadov. Zároveň si tieto obce, môžu požiadať o nárokovateľný príspevok podľa § 7 ods. 1 písm. b) a c) a súčasne im môže byť poskytnutá aj nenárokovateľná dotácia podľa § 7 ods. 1 písm. d). Pričom v prípade nového nárokovateľného príspevku podľa § 7 ods. 1 písm. c), majú tieto obce nárok na finančný príspevok v plnej výške, bez ohľadu na to, že im bol poskytnutý aj príspevok podľa § 7 ods. 1 písm. a). Návrh nariadenia bude mať pozitívny vplyv na zlepšovanie životného prostredia v Slovenskej republike tým, že veľká časť biologicky rozložiteľného kuchynského odpadu z domácností bude triedená samostatne a nie spolu so zmesovým odpadom. |
| **11.  Kontakt na spracovateľa** |
| Ing. Jana Juríková, odbor environmentálnych rizík, biologickej bezpečnosti a odpadového hospodárstva,jana.jurikova@enviro.gov.sk |
| **12.  Zdroje** |
| Pri príprave návrhu nariadenia sme spolupracovali so zástupcami neziskovej organizácie Priatelia Zeme – SPZ a Inštitútom environmentálnej politiky. |
| **13.  Stanovisko Komisie pre posudzovanie vybraných vplyvov z PPK** |
| **I. Úvod:** Ministerstvo životného prostredia SR predložilo dňa 25. februára 2021 Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: „Nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov v znení nariadenia vlády č. 33/2020 Z. z“, spolu so žiadosťou o skrátenie PPK. Komisia tejto žiadosti vyhovela. Materiál predpokladá pozitívne vplyvy na životné prostredie.**II. Pripomienky a návrhy zmien:** Komisia neuplatňuje k materiálu žiadne pripomienky ani odporúčania.**III. Záver:** Stála pracovná komisia na posudzovanie vybraných vplyvov vyjadruje  **súhlasné stanovisko** s materiálom predloženým na predbežné pripomienkové konanie. **IV. Poznámka:** Predkladateľ uvedie toto stanovisko do doložky vybraných vplyvov. |